
Com sabreu, a les nostres Illes anam junts en la coalició PROGRESSISTES PER LES ILLES BALEARS, el PSM-Entesa Nacionalista, Esquerra Unida, Els Verds i Esquerra Republicana de Catalunya. Es tracta, davant l´onada regressiva, conservadora i neofeixista del PP,  d´afirmar el màxim d´aliances possibles  de ciutadans de les Illes Balears identificats amb els valor de l´esquerra, el nacionalisme i l’ecologisme perquè no es perdi cap vot. 
 
L´agressivitat i les mentides del PP i els seus mitjans afins ha de fer que estem més units que mai, i ens prenguem aquesta campanya com l´autèntica oportunitat d´obtenir una diputada i un diputat al Congrés per les Illes Balears que no serà del PP ni del PSOE per primera vegada en la història. Una diputada i un diputat que defensaran els principis de progrés, autogovern, justícia social, democràcia política i equilibri econòmic. Cal no oblidar que en les darreres eleccions autonòmiques una majoria de mallorquins i menorquins i prop de la meitat dels pitïusos votaren contra les polítiques de devastació del medi ambient, la identitat cultural i la convivència que avui practiquen PP i UM.

La manifestació massiva contra les autopistes i la destrucció de Mallorca del 14 de febrer va ser la demostració de  que la gent no vol que les coses vagin pel camí que ens duen. Votar a la coalició Progressistes per les Illes balears i col·laborar amb aquesta campanya activament és la millor manera que teniu a la vostra disposició per apostar per un món i un illa millors per a tots nosaltres i els nostres fills i filles. El que está en joc és el nostre futur, el de nostre treball i el d’ un entorn habitable en el país que estimam

Aquí teniu un avenç del calendari previst, a fi de que pugueu col·laborar en tot allò que us faci ganes:

 POLLENÇA
· Dilluns 1 de març, a les 19:30 h. Mitin dels candidats Nanda Ramon (PSM,) i  Manolo Càmara (EU). Lloc: Sala de reunions de la Residència, darrera del claustre.

· Dijous 11 de març, a les 20:30. Mitin de Mateu Morro (PSM), Manolo Càmara (EU), Miquel Angel Llauger (Els Verds) i Cecili Buele (ERC) al col·legi Miquel Capllonch d’ el moll

GENERAL.
· Dimarts 2 de març, a les 20 h., a Calvià, Mitin de GASPAR LLAMAZARES, coordinador general d´IU. 

· Dijous Divendres 5 de març:  SOPAR-MITIN de campanya, al Restaurant Canyamel (Nou), amb la presència de JOAN SAURA, Conseller de la Generalitat de Catalunya i dirigent d´IC-Els Verds-Esquerra Unida i Alternativa.
· Dimarts 9 de març, a les 20 h., a Felanitx, Mitin de JOSEP LLUÍS CAROD-ROVIRA, dirigent d´ERC (una bona oportunitat si vols demostrar que és una persona SI grata o rebre explicacions de primera mà).
“ NO ES LO MISMO ”.

 No ha passat ni un hivern (sembla una eternitat) des que “Jaime Me Matas” al front del Partit Popular i la consort “Maria la MUNARca” de  Desunió Mallorquina governen les Balears. I el mateix temps (un altra eternitat ) des que Joan “el enRULLado” i Tomeu “Manostijeras” governen a Pollença.

La gent que diu que tots els polítics són iguals crec que ja ha pogut comprovar que això no és cert, quatre pinzellades:

- Ells han coartat les llibertats ( multes al “perillós”manifestant que va saltar al camp del Mallorca amb una pancarta de “no a la guerra” i als “delinqüents” que no varen deixar un passadís prouample a la MUNARca. De moment l’ ajuntament de Pollença no ha arribat a aquest punt però tampoc ha fet massa per facilitar la participació ciutadana i si aneu a un ple veureu que tampoc destaca pel respecte a l’ oposició.

 Nosaltres pensam que la democràcia és alguna cosa més que votar cada quatre anys i callar. Defensam la pluralitat d’ idees i la coalició és la millor prova d’ aquest pensament, la política ha d’ estar al servei del ciutadà i no al contrari.

- Ells han romput el projecte de país que entre tots havíem modelat. En lloc d’ avançar, retrocedim. El bilingüisme que pregonen només serveix per a arraconar la llengua catalana. Les inversions destinades a les illes han abaixat un 9,7%, la declaració de Servei Públic per al transport aeri ha  suposat en la realitat l’eliminació de les tarifes amb descompte cosa que encareix el bitllet.
Nosaltres volem un reconeixement real de la plurinacionalitat de l´estat i avançar cap un model federal on es reconegui el dret a l’ autodeterminació i la realitat plurilingüística de l’ Estat. Reivindicam per a les Illes Balears una formula de concert econòmic que compensi realment  la insularitat.

- Ells han apostat per un model de desenvolupament antiquat i passat. El Pla Hidròlogic Nacional, l’ autorització de construir en sòl rústic, la reducció dels parcs naturals, el pla de carreteres, l’ ampliació de l’ aeroport, el parc temàtic d’ Inca o Calvià ... són propis dels anys 60. El turisme alemany o anglès no vendrà a Mallorca per a veure les autopistes i el ciment. La premsa alemanya ja ha mostrat la seva preocupació pel retrocés ambiental a les Balears. L’ ajuntament de Pollença no ha adoptat tampoc solucions en aquest tema; es farà la segona part de la via de cintura d’ el moll ( suposam que tan malament com a la primera) totalment prescindible, es canviarà la destrucció  de la Cala Carbó per l’ urbanització de la zona humida de l’ Ullal ( sól rústic convertit màgicament en urbanitzable), segueix la destrucció del putxet de Gotmar, no s´ha fet res per millorar el transport públic del poble ( els alumnes del institut d`el moll surten de l’ institut a les 15:05 i no tenen un bus fins les 15:45, això si per un miracle és puntual), s´ha substituït el projecte de connexió de pous ( artèria transversal finançada en un 80 % per fons europeus) ) que hauria d’abastir Pollença per la construcció de la dessaladora d’ Alcúdia. Què passarà amb l’ ampliació del camp de golf?  i amb el camp de golf de Can Guilló?...
Nosaltres proposam inversions necessàries i justes per a la nostra societat, inversions respectuoses per a la nostra terra. Amb un govern de progrés a Madrid els doblers per a la construcció d’ infrastructures seran per a construir les línies fèrrees tan necessàries entre Palma i la Universitat, l´ aeroport i l’ Arenal i les línia entre Sa Pobla i Alcúdia. No calen autopistes sinó desdoblaments que consumeixen menys territori, són més barats i iguals de segurs que una autopista. Cal millorar la xarxa viària existent, eliminar els punts negres, eixamplar trams i fer vials per a carrils lents.

-Ells diuen que baixen els impostos, però no especifiquen, baixen els impostos pels més rics i pugen els impostos indirectes i les tasses que pagam tots. No solament això sinó que es dediquen a transvasar els nostres doblers a la butxaca dels rics (Michael Douglas). A Pollença encara recordam el SÍ a menys impostos i ja hem vist que ha passat; ha pujat un 29 % la recollida de fems, un 12 % l’ impost dels ciclomotors, un 7% lBI d’urbana... A la vegada que el govern finança un equip de ciclisme professional s´ abandona l’ esport de base. A Pollença hi ha hagut una pujada brutal dels carnets de soci d´esports i la piscina, i d`utlització de les pistes ( en alguns casos de més d`un 100 %). La darrera ha estat la pujada de les tasses del mercat de la plaça.

Nosaltres diem que per a millorar les serveis públic, llits hospitalaris, inversions en educació, equipaments socioculturals, vivendes socials...  fan falta doblers ben  gestionats (sense regals als més rics) i el més just és que els que més tenen més aportin. S´ha de governar per a  la majoria no pels amics.

